**NAISIIN KOHDISTUVAN VÄKIVALLAN TORJUNTAOHJELMA  
TYÖRYHMÄN 13. KOKOUS**

Aika: 28.10.2021 klo 10.00-11.30

Paikka: Teams-kokous  
  
Osallistujat: Elina Ruuskanen, oikeusministeriö (pj.)

Katja Repo, oikeusministeriö (siht.)  
 Minna Piispa, oikeusministeriö

Kimmo Halme, sisäministeriö

Satu Honkala, Opetushallitus  
Terhi Heinilä, Naisjärjestöjen Keskusliitto

Minna Viuhko, sosiaali- ja terveysministeriö

Leena Hakavuori, syyttäjälaitos

MUISTIO

1. Kokouksen avaus ja asialistan hyväksyminen

Ruuskanen avasi kokouksen klo 10.03. Asialistan kutsutuista oli unohtunut Taina Riski, mikä lisättiin. Hyväksyttiin asialista muutoin.

1. Edellisen kokouksen muistion hyväksyminen

Hyväksyttiin edellisen kokouksen muistio.

1. Vuonna 2021 toteutettavien/käynnistyvien toimenpiteiden

Käytiin läpi seurantaulukkoa ja tehtiin tarvittavat päivitykset. Ruuskanen on raportoimassa marraskuussa ministerityöryhmälle toimeenpanon edistymisestä.

Ellun Kanojen toteuttama kampanja oli viestintätoimistolta saatujen tietojen mukaan erittäin onnistunut (nro 1). Heinilä kommentoi, että Naisjärjestöjen keskusliitolla voisi olla halua jatkaa toimenpiteen 5 hanketta myös ensi vuonna. Nähtiin tarpeelliseksi harkita, voisiko toimenpiteen nro 8 yhteydessä syntyvää materiaalia hyödyntää laajemminkin kuin oikeusviranomaisten koulutuksessa. Rikoslain 20 luvun uudistamiseen liittyvään kampanjaan (nro 7) ei todennäköisesti tule kulumaan toimenpiteeseen varattua rahoitusta kokonaan (100 000 euroa), ja siitä säästyvää rahaa voidaan siirtää muiden toimenpiteiden toteuttamiseen. Ehdotettiin, että rahoitusta voisi esimerkiksi käyttää pelastusviranomaisten koulutukseen, koska koulutusta tälle alalle ei toistaiseksi ole järjestetty. Ruuskanen ottaa kysymyksen esiin toimenpiteen nro 8 hankkeen ohjausryhmässä.

Viuhko kysyi, mitä aihealueita toimenpiteen nro 29 selvitys tulee kattamaan. Kysymys liittyy siihen, että Napen tutkimusaiheita kartoitetaan ensi vuodelle parhaillaan. Ruuskanen vastasi pohtineensa, että tutkimuksessa selvitettäisiin ulkomaista lainsäädäntöä ja käytäntöä liittyen henkiseen väkivaltaan sekä kotimaista vainoa koskevaa käytäntöä, mutta aihetta ei ole varsinaisesti vielä päätetty.

1. Muut asiat
   1. Seminaari ”Digitaalinen maailma ja väkivalta” 25.11.2021

Ruuskanen kertoi seminaarin sisällöstä ja käytännöistä. Mahdollisuus osallistua myös etänä. Ilmoittautuminen alkaa ensi maanantaina, toivotaan mahdollisimman monen pääsevän mukaan joko paikan päälle tai kuuntelemaan etänä. Pankkisaliin mahtuu yht. 50 henkilöä.

Heinilä totesi, että seminaari on hieno kokonaisuus.

* 1. Vuoden 2022 valtionavustukset

Heinilä kysyi toimenpiteen nro 2 kampanjan suunnitellusta sisällöstä. Ruuskanen kommentoi olevansa sitä mieltä, että kampanjan kärki olisi hyvä olla häirinnässä. Piispa totesi pohtivansa, että häirintä on aika yleinen termi ja sisältyykö siihen esim. että voidaan levittää kuvia toisesta. Ruuskanen totesi huomion olevan hyvä. Jos kampanjaan olisi käytettävissä enemmän rahaa, se mahdollistaisi laajemman näkökulman. On hyvä ottaa kampanjaan myös se näkökulma, miten tällaisissa tilanteissa toimitaan. Piispa totesi, että sekin on yleistä, että somessa tulee kontaktipyyntöjä, vaikka nuoret aika hyvin osaavatkin ottaa ne, eivätkä lähde mukaan. Ruuskanen totesi, että ilmoitusta muotoillaan OM:ssä ja se laitetaan työryhmälle kommenteille vielä v. 2021 puolella.

Ruuskanen totesi toimenpiteeseen nro 6 liittyen, että siihen on varattu yht. 100 000 euroa, ja ajatuksena on jakaa se kahteen osaan. Ohjelman valmistelussa puhuttiin, että pienemmällä summalla rahoitettaisiin vahvemmin kunniaan liittyvän väkivallan näkökulman hanketta, isomman summan hankkeessa olisi laajemmin naisiin kohdistuva väkivalta maahan muuttaneiden naisten keskuudessa. Hakuilmoitukseen voitaisiin kuitenkin kirjata molemmat. Poliittiselta puolelta on kysytty, mitä pakkoavioliittoihin liittyen ollaan tekemässä sen lisäksi mitä on jo tehty tai ollaan tekemässä. Tähän on vastattu, että tätä rahoitusta voidaan kohdentaa pakkoavioliittojen ehkäisyyn, mutta asiaa ei välttämättä kannata lähteä erittelemään hakuilmoituksessa. Heinilä kommentoi, että pakkoavioliitot on tärkeä teema ja toivoo, että niiden mitätöintimahdollisuus etenee. Monet uhreista ovat myös kantasuomalaisia. Tämä työ tarvitsisi tukea. Ruuskanen kommentoi haasteena olevan, että tässä yritetään auttaa maahan muuttaneita naisia, joka tavallaan sulkee kantasuomalaiset pois. Avustuksen jakamisesta tulee todella vaikeaa, jos ilmoitus on todella lavea. Mainitaan ilmoituksessa kunniaan liittyvän väkivallan näkökulma, mutta mietitään vielä, tulisiko sitä tarkemmin eritellä.

1. Seuraava kokous

Seuraava kokous on 8.12. klo 10-11.30. Lähdetään siitä, että kokous pidetään. Ruuskanen kysyi toivomuksia siitä, kokoonnutaanko fyysisesti vai pidetäänkö kokous etänä. Toivottiin, että kokous järjestetään läsnäkokouksena, mutta järjestetään siihen myös etäyhteys.

1. Kokouksen päättäminen

Ruuskanen päätti kokouksen klo 11.14.